Saharan kasvillisuus

Saharan kasvillisuus koostuu pääosin pensaista ja ruohoista, joita kasvaa harvassa. Kasvien kasvamista Saharassa rajoittaa eniten alueen kuivuus ja kuumuudesta johtuva suuri veden haihtuminen. Sadekautena kasvillisuus on sadealueilla rehevämpää koostuen heinien lisäksi muun muassa erilaisista kukkakasveista. Kasvillisuus sopeutuu Saharassa kuivuuteen joko kasvamalla vain sadekauden jälkeen tai sitten luomalla syvälle ja laajalle hiekan sisään ulottuvan juurakon.

 Saharan maannos- ja kasvillisuustyypit 

Saharan maannoksessa on niukasti eloperäistä ainesta. Kasvillisuustyypiltään Sahara on suureksi osaksi pensasaavikkoa, puoliaavikkoa ja vastaavaa, mutta näiden keskellä on erittäin kuivia lähes kasvittomia hiekka- ja muita aavikoitaOtavan suuri ensyklopedia, Osa 1, Afrikka, kasvillisuusvyöhykekartta.. Saharassa saattaa olla vain 150–230 kasvilajia 10 000 neliökilometriä kohden, kun Euroopassa vastaavalla alalla on noin 1 500 kasvilajia. Varsinkin kuivemman Saharan itäosan kasvilajisto on erityisen niukkaEncylopaedia Britannica, Macropaedia, 1974, Osa 16 Rubens-Somalia, , Congress Catalog card Number 73-81025, Sahara (Desert), s. 149.

 Saharan kasvitieteelliset rajat 

Sahara vaihtuu asteittain aroksi, savanniksi ja metsäksi. Pohjois-Saharassa on aroa ja puita. Etelä-Sahara on Sahel-vyöhykkeen kuivinta aroaluetta, jossa sataa 100–200 mm/v.
Usein on noin 100 km:n levyinen siirtymävyöhyke Saharan aavikon ja sitä ympäröivien arojen ja savannien välilläEncylopaedia Britannica, Macropaedia, 1974, Osa 16 Rubens-Somalia, , Congress Catalog card Number 73-81025, Sahara (Desert), s. 147.

Ilmastollisesti Saharan pohjoisraja on 100 mm:n sademääräraja, mutta eteläraja 150 mm:n sademääräraja.

Saharaa ovat yrittäneet rajata kasvitieteellisin perustein muun muassa Frank White ja Robert Capot-Rey.

Kasvitieteellisesti Saharan pohjoisraja on espartohöyhenheinän (Stipa tenacissima) kasvun etelärajaWickens, Gerald E. (1998) Ecophysiology of Economic Plants in Arid and Semi-Arid Lands. Springer, Berlin. . Saharan eteläraja on cram-cram-ruohon (Cornulaca monacantha) kasvun eteläraja, ja Sahelille tyypillisen ruohon Cenchrus biflorus kasvun pohjoisraja.

Nämä rajat käyvät kohtalaisen tarkasti yhteen Saharan keitaiden epäyhtenäisen taatelipalmuviljelysalueen kanssaWalton, K. (2007). The Arid Zones. Aldine.Brockhaus Enzyklopädie, Mannheim 1992,  63.

Laajemman määritelmän mukaan Saharan raja Atlas-vuoriston suunnassa on 180 mm sademäärärajan tienoilla, mikä vastaa suolasavannia. Tämä on suunnilleen sama kuin Atlas-vuorten eteläreuna ja Välimeren rannikko. Eteläraja on tämän mukaan kuolleiden dyynien vyöhyke, jossa sademäärä on 6 tuumaa.Encyclopedia Britannica, Macropedia, 15. edition, 1985, ,osa 13, Africa, Sahara, definition of its major zones, s 103.

 Saharan maannos 
Enin osa Saharasta on aavikkomaannoksen peitossa. Aavikkomaannoksessa on vain vähän eloperäistä ainesta.
Aavikkomaannoksesta osa on hiekka-aluetta. Aavikkomaannoksen lisäksi Saharan kosteammilla alueilla on vaaleanruskeaa maannosta ja vuorialueilla vuoristoille tyypillistä maaperääEncyclopedia Britannica, Macropaedia, 1974, , 73-81025,artikkeli Africa, s 192.

 Kasvillisuuden alkuperä 
Keskiosien vuoristojen kasvistossa on  muutamia Saharassa kehittyneitä lajeja. Pääosin Etelä-Saharan kasvillisuus muistuttaa laajalti Etiopian ja Lähi-idän kasvillisuutta. Pohjoisen kasvillisuus on pääosin holarktista, Välimeren lajistoa on Pohjois-Saharassa noin 25%.

 Kasvillisuus alueittain 

Kivikko- ja sora-aavikoilla on kasveja lähinnä vain kuivuneissa joenuomissa, ja ergeillä kasvaa jonkin verran heiniä paikallaan pysyvien, ei liikkuvien dyynien alueillaMaapallon aluemaantiede, Kalevi Rikkinen, 1983. Kuivien joenuomien kasvillisuus on tyypillistä kuivuutta sietävää kasvillisuutta, suolaseuduilla kasvaa maltsaa ja marunaa ja dyyneillä joitain pitkäjuurisia heiniäWSOY iso tietosanakirja, WSOY 1997, 2. painos, osa 8 , s. 216. Akaasiat ja tamariskit kasvavat kuivissa jokiuomissaGEO 1, GEO - Maantiedon suuri tietosanakirja osa 1 aakkoset -Botswana, Weilin+Göös 1981, Päätoim Veikko okko, Holl päätoim Wouter Tims,  artikkeli Autiomaa, s. 268 Pohjoisessa yleisin puu on taatelipalmu, keskiosassa doum-palmu, akaasia ja tamariski. Painumissa on suuria pistachio-puita ja vuorilla yli 4000 metrin korkeudessa Välimeren tyyppistä kasvillisuutta.

 Kuivuutta sietävät ja sadekautena kukkivat kasvit 

Saharan kasvit ovat yleensä joko pitkäjuurakkoisia kasveja, jotka ottavat veden syvältä tai sitten vain sadekautena kasvavia. 
Tyypillisiä aavikon pitkäjuurakkoisia pienilehtisiä kasveja ovat had-piikkipensas 
ja afozo-heinäSwift 1982, s 99. Lyhytjuuriset sadekauden jälkeen syntyneet heinät ja kukat levittävät siemenensä parissa viikossaSwift 1982, s 100. Näitä ovat kurkkukasveihin kuuluvat kolokvintit, aavikon krookuslajit ja aavikkotuhatkaunotSwift 1982, s 98. Cram-cram-ruoho levittää itseään siemenissä olevien ihmisiin ja eläimiin takertuvien piikkien avullaSwift 1982, s 100,s 101.

 Lähteet 
 Kalevi Rikkinen: Maapallon aluemaantiede. Helsinki Otava 1983. 
 Swift, Jeremy ym.: Sahara. Suomentanut Ilona Selevius. Sarja: Maailman villi luonto/Time-Life-kirjat. WSOY Helsinki 1982 {ISBN|951-0-10936-3}}

 Viitteet 

kasvillisuus